Document ID: /fineweb-2-swissfilter-quality_10-filterrobots/filtered/02678.jsonl.gz/13

...Anatole France spunea: "Zufall ist vielleicht das Pseudonym Gottes, wenn er nicht unterschreiben will". Iar lui A.Einstein ii sunt atribuite de asemenea urmatoarele formulari:"Gott würfelt nicht" sau "Intamplarea e modul discret in care lucreaza Dumnezeu". Adica se forteaza oarecum ideea determinismului. La urma urmei, fiecare intelege coincidenta si intamplarea asa cum vrea ... toate cele bune!
"Viaţa ca relaţionare perpetuă"
"Viaţa ca relaţionare perpetuă"
Uneori, viaţa iţi trimite răspunsuri pe căi convenţionale. Alteori, coincidenţa scoate în evidenţă mesaje care par să fi fost scrise doar pentru tine. Textul citit de curând în broşura "Flacăra Credinţei" - a parohiei ortodoxe din Lucerna, mi-a uns sufletul, mi-a luminat mintea şi nu în ultimul rând mi-a redat încrederea în mine. În mine, accea persoană imperfectă, care are de învăţat de la semenii săi printr-un proces perpetu. Mulţumesc autoarei textului ce-l redau mai jos, pentru frumoasele şi înţeleptele cuvinte. Sper să vă ajute şi pe voi la fel de mult cum m-a ajutat pe mine:
„Viaţa noastră este formată din relaţiile noastre, este suma relaţiilor nostre. Relaţia cu noi înşine, cufamilia noastră (părinţi, copii, soţi, parteneri, fraţi, surori, bunici şamd), colegi, profesori, vecini, mediul înconjurator, natura, societatea, legea, banii şi nu în ultimul rând relaţia noastră cu Dumnezeu. Suntem permanent în relaţie cu tot ceea ce este în jurul nostru dar cu toate acestea uneori nu avem nici un fel de educaţie emoţională.O viaţă frumoasă, împlinită, în bunăstare şi linişte sufletească presupune existenţa unor relaţii sănătoase, frumoase si de bună calitate. Relaţiile se nasc din dorinţa de a crea legături, conexiuni, apropieri, alăturări, potriviri. Totul în viaţă este despre crearea de legături, este ca şi cum construim poduri care ne unesc unii cu alţii. Ca să construim un pod trainic între persoane e nevoie de patru piloni puternici, patru din valorile fundamentale ale umanităţii: încrederea, respectul, sinceritatea şi egalitatea. Dacă acesti piloni sunt puternici şi susţin podul nostru, pe el va incepe să circule dragostea care va înfrumuseţa relaţia şi în acest fel viaţa noastră. Cu cât podul nostru este mai puternic cu atât va putea susţine mai multă dragoste, şi în cele din urmă Dragostea absolută, iubirea divină, care ne face să ne simţim uniţi şi întregiţi.
Pentru ca dragostea să se nască şi să creasă într-o relaţie este nevoie ÎNCREDERE. Atunci când simţim încredere ne simţim apropiaţi de cealaltă persoană. Când avem încredere ne putem exprima nevoile şi sentimentele fără frica că vom fi judecaţi, analizaţi, criticaţi şi că ne vom simţi răniţi. Pentru ca dragostea să sporească într-o relaţie este nevoie de ONESTITATE, SINCERITATE. Este important în orice relaţie să fim „noi înşine”, aşa cum suntem cu adevarat, nu „cum credem că ar trebui să fim”. Dacă încercăm să fim aşa cum credem că ceilalţi aşteaptă să fim, ne bazăm relaţia pe un neadevăr, pe o minciună. Încercând să părem altfel decât suntem cu adevarat ne minţim pe noi şi totodată pe ceilalţi şi în cele din urma trăim o iluzie care va duce la suferinţă. Dragostea nu poate exista fără RESPECT, respectul este inerent oricărei relaţii bune. Cealaltă persoană este la fel ca noi o fiinţă umană, cu nevoile sale, cu valorile sale care se cuvin respectate. Nu este „un obiect” care ne aparţine, pe care îl stăpânim sau de care ne folosim. Lipsa de respect produce automat o reacţie de apărare în celălalt facându-l să se îndepărteze de noi şi astfel legătura este slăbită si relaţia suferă. Al patrulea pilon al relaţiilor bune este EGALITATEA. Nu este unul mai important decât celălalt, nu este unul mai deştept, mai bun, mai nobil decât celălalt, regulile nu sunt valabile doar pentru unii şi nu se aplică la fel pentru toţi. Avem aceleaşi drepturi în relaţia noastră pentru că relaţia noastră pleacă din dorinţa comună de a construi o unire, o aliere şi nu un câmp de luptă pe care se dau bătălii, în care unul este învingător şi celălalt învins, supus, obligat să facă cum vrem noi pentru că „avem dreptate”, pentru că aşa sunt regulile.
Multe relaţii sunt distruse din nevoia de „a avea dreptate”. Suntem „programaţi” în familie, şcoală, societate, religie, politică cu un set de reguli, de convingeri ( „aşa se face”, „aşa e bine”, „aşa trebuie facut dacă vrei să fie bine”). Dacă încercăm să impunem regulile noastre celorlalţi, convinşi fiind că facem bine, dovedind că dreptatea este de partea noastră, că regula noastră este mai bună şi singura valabilă, atunci relaţia va suferi. Distrugem relaţia de dragul regulilor, a convingerilor noastre. Apoi suferim pentru că ne simţim singuri, deconectaţi, neînţeleşi. Şi nu ne dăm seama că suntem victimele propriilor convingeri, că ne creăm singuri suferinţa. Repetăm aceleaşi greşeli de-a lungul vieţii din nou şi din nou, în mod automat. Uităm că ţelul nostru comun este să ne facem viaţa frumoasă şi să simţim bucuria de a trăi, să ne simţim bine împreună, nu să avem dreptate. Alegem să fim fericiţi sau să avem dreptate? Sau poate ar fi mai înţelept să ne retragem o clipă, să ne dăm deoparte şi să ne încredem cu adevărat şi sincer în dreptatea lui Dumnezeu, în dreptatea divină. Şi să spunem: „…facă-se voia Ta”.
Cea mai importantă între relaţiile noastre este cea cu noi înşine, ea se oglindeşte în toate celelalte relaţii ale noastre. Tot ce se întâmplă în relaţiile noastre este despre noi. Dacă convingerile noastre sunt aliniate cu valorile sufletului nostru, cu ceea ce este important pentru noi, cu ceea ce simţim şi vrem cu adevărat, atunci viaţa noastră este împlinită şi binecuvântată cu dragoste. Dar dacă convingerile noastre sunt în contradicţie cu valorile sufletului nostru şi încercăm să dezvoltăm „false virtuţi”, atunci vom crea suferinţă, sub forma de resentimente, furie, mînie, tristeţe, dezamăgire. De aceea făurirea relaţiilor frumoase implică cunoaşterea şi respectarea nevoilor sufleteşti personale, cunoaşterea de sine. Cunoaşterea de sine devine posibilă doar prin intermediul relaţiilor noastre, ne putem cunoaşte pe noi înşine doar privindu-ne în oglinda relaţiilor personale. Viaţa noastră nu este „ceva ce ne-a fost dat” ci este ceea ce noi înşine creăm în fiecare moment, prin calitatea relaţiilor noastre. Noi nu suntem victime ale vieţii ci suntem total responsabili pentru modul cum ne trăim viaţa.“
Dr. Simona Sekler
Comentarii
Dan, multumesc pentru precizarea scrisa :). Din experianta personala, "problema" coincidentei & intamplarii", am solutionat-o in felul urmator:Exista oamenii care prin dragoste iti pot influenta viata in mod pozitiv. Uneori o fac constient, prin sustinerea, grija, empatia lor, alteori o fac inconstient prin aceea unda invizibila care ne leaga pe noi toti oamenii, acel simt inca nematerializat sau definit stintific dar existent, numit telepatie. Exact cum un parinte simte nevoia, durerea sau bucuria copilului sau, la distanta alflat, la fel cum un animal de companie "te simte" ca esti pe drumul spre casa chiar daca abea ai plecat de la servici, la fel, oamenii par totusi sa comunice si pe alte cai mai mult sau mai putin conventionale. Acelasi fenomen exista si in latura negativa. Intriga, complotul, invidia, provoaca constient sau nu diverse coincidente sau intamplari nefericite. Unele fiind chiar "analitic" programate, deci cu buna stiinta pregatite, a parea intamplare sau coincidenta. De aici vine uneori scepticismul omului in ceea ce priveste "coincidenta divina". Totusi, cum pot fi numite urmatoarele peripetii: *copil fiind, aluneci intr-o groapa cu namol ( de acela fierbinte si negru de la mare, groapa fiind foarte adanca ) in ultima secunda insa ramai agatat de-o margine a gropii asa incat sa poti fi scos pana la urma... *copil fiind, urmezi oameni necunoscuti, in locuri parasite, privesti dezastrul si moartea cu ochii, totusi, din senin, apar oameni, care te ajuta !! Oameni care NU AVEAU DRUM ACOLO !!!! *adolescent fiind, primesti carnet de conducere, si experimentezi diverse "accidente la secunda" dar fara urmari. Un ex: masina derapeaza pe linia de tramvai in curba exact in fata acestuia, totusi reuseste la milimnetru sa se opreasca ! Hazardul ? Viteza vs actiunea de frecare roataa/sina ?? matematic sunt convinsa ca totul poate fi demonstrat... *parinte fiind, obosit, adormi cu aragazul deschis, totusi te trezesti la timp. Pe partie fiind, iti scapa sania din mana cu doi copii mici, directia padure, si totusi brusc sania o ia pe o directie sigura, matematic asta chiar ca nu poate fi demonstrat ! Unghiurile fiind aproape imposibile !! Lista "coincidentelor" divine poate continua. Dumnezeu exista !! El si cei ce au avut si vor avea mereu grija de noi. Singura greseala pe care poate-o facem uneori e...ca il confundam pe el cu un Mos cu barba alba, si asteptam dupa astfel de evenimente sa vedem fiinte cu aripi care ne-au salvat !! Omul, omul este cel prin intermediul caruia aceea putere divina ne ajuta, ne sustine, ne ocroteste atat cat este necesar. Pentru ca tot el, Cel ce ne-a creat, ne-a dat si intelepciune sa gandim, sa rationam, sa alegem. Dar de fapt nu doar omul, Dumnezeu lucreaza si prin natura...mai ales atunci cand omul se opune sprijinului solicitat. "Der Kampf um eine neue Welt trägt jeder zuerst in sich selbst." Pentru Coelho o lume noua nu inseamna una esoterica, ci una a unei constiinte imbogatite.
din punct de vedere religios, determinismul EXISTA ! :) Determinarea consta in binele nostru !! Al tuturor !" Atat de mult a iubit Dumnezu lumea, incat a dat pe singurul Sau Fiu, pentru ca oricine crede in EL sa nu piara, ci sa aiba viata vesnica". Dumnezeu si ingerii lui, nu vor inceta niciodata sa "lupte" pentru fiecare dintre noi, deci, nu suntem intamplator, uneori, pe drumuri mai mult sau mai putin ...."intortocheate"